बिथां बरगयारीआ आफादाव नुजाथिनाय  रायजो-राजाफोरनि सिगाङाव बुङो दि इउ पि पि एल दोलोआ बागसा जिलायाव मोन 6, सिरां जिलायाव मोन 7, क’कराझार जिलायाव मोन 6 नि बारा आरो उदालगुरी जिलायाव मोन 5 देरहानानै फैगौ बिटिसि बिसायख’थियाव गासै मोन  27 निफ्राय 30 जायगा मोनगोन होननानैबो रायजो-राजाफोरनि सिगाङाव फोरमायो । बिथाङा बुंबावोदि हाग्रामा महिलारीया बुंनाय बिटिसियाव जेबो आयेनखान्थि गैया आरो बिटिसियाव खोमसियावसो सोलिबाय थायो बुंनायनि सायाव सैथो बुंनायजों बिटिसिनि रायजो-राजाफोरखौ हाग्रामा महिलारीया खोमसि मुलुगनि सुबुं बादि   थगाय बोदों होननानैबो अजद दैखाङो। बिपिएफनि  माखासे दैदेनगिरिफोरा बिटिसिनि  कौटि कौटि रां जाख्ल’नानै बिसोरनि बिसिफोरखौ  स्टाइलावसो बिटिसिनि मावखुलिफोराव साख्रि मावहोदों होननानै फावखुंगुर बिथाङा रायजो-राजाफोरनि सिगाङाव बुंथियो। बिथाङा बुंबावोदि बिटिसिनि लेखा गोरों सुबुंफोरा बिसोरनि भटखौ इउ पि पि एलनि बिजाथिफोरनो भट थुनायजों बिसोर रायजो-राजाफोरखौबो इउ पि पि एलनि बिजाथिफोरनो बिटिसियाव सोलायनायनि थाखाय  भट होहोनायनि खामानि मावगासिनो दं होननानै रोखा खालामनानै होयो।